פיראן בציור של לואי-פרנסואה קסאס, סביבות 1784
**פִּירָאן** (בסלובנית: **Piran** (מידע • עזרה)) היא עיירת נמל בדרום-מערב סלובניה, השוכנת לחוף הים האדריאטי.

היסטוריה
--------

עדויות ליישוב מאורגן במקום קיימות החל מהמאה ה-1 לפנה"ס עת נשלט האזור על ידי הרפובליקה הרומית. במחצית השנייה של המאה ה-6 פשטו על העיר האווארים וכבשו אותה. במהלך המאה ה-8 עבר היישוב לחזקת האימפריה הפרנקית ובהמשך לחזקת האימפריה הרומית הקדושה.

ב-1283 נכבש המקום על ידי הרפובליקה של ונציה ובעיירה חלה תנופת פיתוח כלכלי. ב-1558 פרצה במקום מגפת דבר אשר גרמה למותם של שני שלישים מתושבי פיראן. ב-1797 לאחר קריסת הרפובליקה הוונציאנית עברה העיר לחזקת ממלכת הבסבורג, אך ב-1806 נכבשה על ידי צבאותיו של נפוליאון בונפרטה והפכה חלק מהקיסרות הראשונה של צרפת. ב-1814 שבה לידיים אוסטריות.

העיר נשלטה על ידי האימפריה האוסטרו-הונגרית עד למלחמת העולם הראשונה. לאחר המלחמה נכללה בשטחי ממלכת איטליה. לאחר מלחמת העולם השנייה נכללה פיראן בשטחי האזור החופשי של טריאסטה(אנ') תחת פיקוח האו"ם וב-1954 סופחה לרפובליקה הפדרלית הסוציאליסטית של יוגוסלביה. לאחר הסיפוח היגרו תושבים רבים ממוצא איטלקי לשטחי איטליה. ב-1975 נחתמה אמנת אוזימו אשר שמה קץ למחלוקת בין יוגוסלביה לאיטליה. במקום הוקם מבדוק, וכן קמה תעשיית מזון מן הים.

ב-1991 לאחר פירוק יוגוסלביה נכללה פיראן בשטחי סלובניה.

הקהילה היהודית
--------------

 ערך מורחב – **יהדות סלובניה**  

לפי מקורות שניוניים הגיעו יהודים לפיראן במחצית השנייה של המאה ה-14, עת נשלטה על ידי הרפובליקה של ונציה. התיעוד הראשון בכתובים לנוכחות יהודים בפיראן הוא מ-1480. התיעוד הוא בהקשר להקמת בנק בבעלות יהודית. עד לשלהי המאה ה-17 מתועדים כתבי זכויות שניתנו ליהודים שעסקו במתן הלוואות.

בני הקהילה התגוררו ברובע אשר שכן במרכז בעיר העתיקה וכונה בהמשך Židovski Trg (הרובע היהודי). במקום פעל בית כנסת אשר על חורבותיו הוקמה בהמשך כנסיית סטפן הקדוש. במקום פעל בית עלמין יהודי שאת שרידיו לא ניתן היה לאתר. ב-1714 הוטל על היהודים לגור בגטו שבודל משאר חלקי העיר העתיקה. בסוף המאה ה-18 לא תועדה נוכחות יהודים בעיר.

ב-1980 בוצעו עבודות חפירה ושיקום באזור העיר העתיקה והגטו היהודי. המקום נקרא מחדש: "כיכר הרובע היהודי" (בסלובנית: Kare Zidovski trg). עם זאת, מבנים עתיקים אשר שימשו למגורי בני הקהילה היהודית ברובע נהרסו במסגרת עבודות הפיתוח.

ערים תאומות
-----------

* מקדוניה הצפוניתמקדוניה הצפונית אוחריד, מקדוניה הצפונית

קישורים חיצוניים
----------------

ויקישיתוף מדיה וקבצים בנושא **פיראן** בוויקישיתוף
* 

* אתר האינטרנט הרשמי של פיראן (בסלובנית ובאיטלקית)
* יהדות סלובניה, באתר הספרייה היהודית המקוונת (באנגלית)
* פיראן (סלובניה), דף שער בספרייה הלאומית

הערות שוליים
------------

1. ↑  נתוני אוכלוסין בפיראן, באתר הלשכה המרכזית לסטטיסטיקה של סלובניה (באנגלית).
2. 1 2  K. Jelinčič Boeta, ‏Jews of Medieval »Slovenia« until the Expulsions of 1496–1515, באתר .dlib.si (באנגלית).
3. ↑  **הקהילה היהודית בפיראן**, בתוך: צבי לוקר (עורך), פנקס הקהילות - יוגוסלאוויה, הוצאת יד ושם, ירושלים, 1988, עמ' 277-276.
4. ↑  קהילת פיראן, באתר Jewish cemetery project (באנגלית).
5. ↑  צילום מבני הגטו היהודי בפיראן (1966), באתר המרכז לאמנות יהודית.
6. ↑  אתרי מורשת יהודית בסלובניה, עמוד 14, באתר אוניברסיטת המדינה של פנסילבניה (באנגלית)
7. ↑  כיכר הרובע היהודי בפיראן, באתר jguideeurope.org (באנגלית).

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007562438605171
* BnF: cb12091803s (data)
* GND: 4115977-9
* LCCN: n86092736
* NKC: ge579948
* VIAF: 140804736
* WorldCat: lccn-n86092736

 |